b'\n_START_ARTICLE_\nRoman Cress\n_START_PARAGRAPH_\nRoman William Cress (s. 2. elokuuta 1977 Kaven) on marshallinsaarelainen yleisurheilija, joka kilpailee pikajuoksussa. H\xc3\xa4n edustaa seuratasolla yhdysvaltalaista Chizel Track Clubia._NEWLINE_Cress osallistui MM-kisoihin ensimm\xc3\xa4ist\xc3\xa4 kertaa Sevillassa 1999. H\xc3\xa4n j\xc3\xa4i tuolloin 100 metrill\xc3\xa4 alkueriin juostuaan matkan 10,70 sekunnissa. Cress juoksi saman matkan my\xc3\xb6s Pekingin olympialaisissa 2008, joissa h\xc3\xa4n oli 31-vuotiaana maansa vanhin osanottaja. H\xc3\xa4n j\xc3\xa4i alkuer\xc3\xa4ns\xc3\xa4 viimeiseksi ja putosi.'